Z A P I S N I K
6. sjednice Vijeća MO „Kralj Petar Svačić“ održane u petak, 15. listopada 2021. u 17,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća MO: Taiba Redžepagić, Martina Cajner Vela, Ana-Marija Huzjan, Tamara Božić
Nenazočni članovi Vijeća MO: Ivana Nemec
Predsjednica Vijeća utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća predlaže usvajanje Zapisnika s konstituirajuće sjednice Vijeća i otvara raspravu o istome. Budući da nema primjedbi na Zapisnik, Vijeće MO KPS jednoglasno usvaja zapisnik s 5. sjednice Vijeća MO KPS.
Predsjednica Vijeća MO predlaže sljedeći 
                                                   DNEVNI  RED
1. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – mišljenje, traži se
2. [bookmark: _Hlk77079745]Osvjetljenje dvorišta DV Budućnost u svrhu sprječavanja vandalizma
3. Prioriteti MO KPS za 2022.
4. Pitanja i prijedlozi
Nakon kraće rasprave Vijeće MO KPS jednoglasno utvrđuje da će se točka 3. Prioriteti MO KPS za 2022. odložiti za sjednicu u listopadu o. g. stoga usvajamo novi dnevni red koji glasi: 
                                                   DNEVNI  RED
1. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – mišljenje, traži se
2. Osvjetljenje dvorišta DV Budućnost u svrhu sprječavanja vandalizma
3. Pitanja i prijedlozi




1. [bookmark: _Hlk85192181]Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – mišljenje, traži se
Obrazloženje
Nacrtom prijedloga Odluke za područje MO Kralj Petar Svačić predviđena je lokacija na uglu Ulice Jurja Žerjavića i Trga kralja Petra Svačića za kolica za sladoled. VMO KPS slaže se s predviđenom pokretnom napravom, međutim molimo da se zbog parkirališta, kontejnera i biciklističke staze koja pločnikom prolazi tim raskršćem razmotri neka druga mikrolokacija na Trgu Kralja Petra Svačića, predlažemo pločnik s jugozapadne ili jugoistočne strane Trga.

ZAKLJUČAK
Vijeće MO Kralj Petar Svačić jednoglasno donosi pozitivno mišljenje o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, uz napomenu da se razmotri druga mikrolokacija na Trgu kralja Petra Svačića za smještaj sladolednih kolica zbog opće zagušenosti predloženog raskršća.

2. Osvjetljenje dvorišta DV Budućnost u svrhu sprječavanja vandalizma
Obrazloženje
VGČ Donji grad osiguralo je nadzorne kamere za DV Budućnost, no snimke istih nisu uporabljive zbog slabe osvijetljenosti dvorišta u blizini kamera. Bolja osvijetljenost nužna je zbog opetovanog vandaliziranja vrtićkih objekata prije svega grafitiranjem, najčešće tijekom ljetnih mjeseci. Smatramo da bi bolja osvijetljenost demotivirala počinitelje vandalizma, a imali bismo i potrebne dokaze za sankcioniranje prilikom prijava nadležnim organima. Za navedeno nije potrebna javna rasvjeta, već je/su dovoljno rješenje reflektor/-i sa senzorom za pokret koji bi određeno vrijeme osvjetljavao/-li područje na kojem je zamijećeno kretanje, a u svrhu postizanja kvalitetnije snimke. 

ZAKLJUČAK
Vijeće MO Kralj Petar Svačić predlaže VGČ Donji grad da u Plan komunalnih aktivnosti za 2022. uvrsti primjerenu vrstu osvjetljenja, npr. reflektor(e) sa senzorom pokreta, koje bi u noćnim satima nadziralo dvorište DV Budućnost.

3. Pitanja i prijedlozi
Vijećnica Taiba Redžbepagić predložila je da razmotrimo mogućnost vraćanja zebre ispred raskršća Ulice Jurja Žerjavića i Trga Petra Svačića s obzirom na činjenicu da zbog trgovine Spar pješaci često na tom mjestu pretrčavaju ulicu. Pješački prijelaz na tom mjestu podigao bi razinu sigurnosti pješačkog prometa. VMO će se raspitati pri Gradskom uredu za prostorno uređenje, izgradnju Grada, graditeljstvo, komunalne poslove i promet o takvoj mogućnosti.

Sjednica je završena u 17,45 h.
Zapisnik vodila: Ana-Marija Huzjan



KLASA: 026-02/21-002/1807
URBROJ: 251-06-11-106-21-2
Zagreb, 15. listopada 2021.

Predsjednica
Vijeća Mjesnog odbora
„Kralj Petar Svačić“

